ટૂંક સમયમાં જ બોર્ડ સચિવ અનુરાગ ઠાકુર આ અંગે બધા સભ્યોનાં સૂચન માગશે. ખાસ સામાન્ય સભા (એસજીએમ)ને લઈને કાયદાકીય સલાહ પણ લેવામાં આવશે. ગત બીસીસીઆઇના અધ્યક્ષપદની ગત ચૂંટણીની જેમ આ વખતે પણ નવા અધ્યક્ષ ચૂંટવામાં શરદ પવાર અને અરુણ જેટલી ભૂમિકા મહત્ત્વપૂર્ણ રહેશે. આ બંનેની મરજી વગર કંઈ થવાનું નથી. રાજીવ શુક્લા અને અનુરાગ ટૂંક સમયમાં આ બંને નેતા સાથે વાતચીત કરી શકે છે.પવાર અધ્યક્ષ બનેઃ આદિત્ય વર્માઆઇપીએલ સ્પોટ ફિક્સિંગ મામલામાં અરજીકર્તા અને બીસીસીઆઇના ભૂતપૂર્વ અધ્યક્ષ એન. શ્રીનિવાસનના કટ્ટર વિરોધી આદિત્ય વર્માએ કહ્યું કે, ”દાલમિયાના નિધન બાદ હવે શરદ પવારે બીસીસીઆઇનું સુકાન સંભાળી લેવું જોઈએ. હું તેમને અપીલ કરું છું કે તેઓ ફરી એક વાર મેદાનમાં ઊતરે અને બીસીસીઆઇમાં ફેલાયેલી ગંદકી સાફ કરે.”